open-index/open-wikipedia-markdown huggingface dataset:
আত তুরতুশি

**আবু বকর মুহাম্মদ আত তুরতুশি** (আরবি: أبو بكر محمد بن الوليد الطرطوشي) (১০৫৯ – ১১২৬ খ্রিষ্টাব্দ) (৪৫১ – ৫২০ হিজরি) (**আত তুরতুশি** নামে বেশি পরিচিত) ছিলেন ১২শ শতাব্দীর একজন খ্যাতনামা আন্দালুসিয়ান রাজনৈতিক দার্শনিক। এছাড়া তিনি ফিকহের মালিকি মাজহাবের একজন পণ্ডিত।

## জীবন
আত তুরতুশি ১০৫৯ সালে আন্দালুসের টরটসার এবরো বদ্বীপে জন্মগ্রহণ করেন। এসময় এই অঞ্চল বিভিন্ন তাইফা রাজ্যে বিভক্ত হয়ে পড়েছিল। তিনি প্রথমে জারাগোজায় যান এবং বিখ্যাত পণ্ডিত ও কবি আবুল ওয়ালিদ আল বাজির কাছে শিক্ষাগ্রহণ শুরু করেন। আন্দালুসিয়ান পলিমেথ ইবনে হাজমের দার্শনিক ও রাজনৈতিক গ্রন্থগুলো অধ্যয়ন করেছেন।

শিক্ষার উদ্দেশ্যে আত তুরতুশি মুসলিম বিশ্বের অনেক অঞ্চলে ভ্রমণ করেছেন এবং পূর্বদিকে বাগদাদ পর্যন্ত অগ্রসর হন। তার ভ্রমণ করা স্থানের মধ্যে রয়েছে দামেস্ক, আলেপ্পো, কায়রো ও আলেক্সান্দ্রিয়া। এরপর তিনি আলেক্সান্দ্রিয়ায় বসবাস শুরু করেন এবং সেখানে মাদ্রাসায় লেখাপড়া করতে থাকেন। আত তুরতুশি কঠোরভাবে মিশরের ফাতেমীয় খিলাফতের ইসমাইলি মতবাদের সমালোচনা করেছিলেন। আলমোরাভি শাসক ইউসুফ ইবনে তাশফিনের জন্য তিনি একটি ফতোয়া প্রদান করেছিলেন যাতে তাকে স্পেন আক্রমণ করে বিভক্ত তাইফা রাজ্যগুলোকে ক্ষমতাচ্যুত করার অনুমতি দেয়া হয়। *সিরাজ আল মুলুক* তার বিখ্যাত রচনাকর্ম। এটি রাজনৈতিক তত্ত্বের উপর একটি গুরুত্বপূর্ণ রচনা।

## আরও দেখুন
* আব্রাহাম বেন জেকব, ১০ম শতাব্দীর একজন পর্যটক যিনি ইবরাহিম ইবনে ইয়াকুব আল তুরতুশি নামে পরিচিত।

## বহিঃসংযোগ
* Tartushi

## তথ্যসূত্র

বিষয়শ্রেণী:১০৫৯-এ জন্ম
বিষয়শ্রেণী:১১২৬-এ মৃত্যু
বিষয়শ্রেণী:১১শ শতাব্দীর দার্শনিক
বিষয়শ্রেণী:কাটালান মুসলিম
বিষয়শ্রেণী:ইসলামি পণ্ডিত
বিষয়শ্রেণী:মালিকি ব্যক্তি
বিষয়শ্রেণী:মুরিশ মালিকি পণ্ডিত
বিষয়শ্রেণী:মুসলিম দার্শনিক
বিষয়শ্রেণী:রাজনৈতিক দার্শনিক
বিষয়শ্রেণী:আশআরি ব্যক্তি
বিষয়শ্রেণী:১১শ শতাব্দীর আইনজ্ঞ
বিষয়শ্রেণী:১২শ শতাব্দীর আইনজ্ঞ
কাম্পোরা সান জোভান্নি

**কাম্পোরা সান জোভান্নি**  ইতালির ক্যালাব্রিয়ার কোজেনসা প্রদেশের আমানসিয়া সম্প্রদায়ের (কমুনে) একটি ফ্রাসিওনে। এটির অবস্থান কাতানজারো প্রদেশ এর সীমানার কাছে।

## ভৌগোলিক অবস্থান
কাম্পোরা সান জোভান্নি  টাইরহেনীয় সমুদ্রের উপকূলবর্তী অঞ্চলে অবস্থিত। ১৯৫০ এর দশককার সময় থেকে, গ্রামটি একটি ছোট মালভূমি নিয়ে গড়ে উঠেছে এবং প্রসারিত হয়েছে যেটি সমুদ্র সৈকতের একেবারে পাশ্ববর্তী সমতল অঞ্চলসমূহ লক্ষ্য করা যায়। এই অঞ্চলটি মুলত প্রাকৃতিক নৈসর্গির বেলাভূমি হিসেবে চারদিকে আঙ্গুর গাছ এবং জলপাই গাছের সমরাহে আচ্ছাদিত একটি পাহাড় দিয়ে পরিবেষ্টিত হয়ে আছে। এছাড়াও এলাকাটি অন্যতম বৈশিস্ট্য হল,  এই পাহাড়টি এই অঞ্চলের দিকে আলতো করে ধাবিত বলে মনে হয় এবং সম্মুখভাগ প্রসারমান, বাম দিকে লেমেজিয়া টার্মের উপসাগর এবং একেবারে সামনের দিকে প্রাকৃতিক বেলাভূমি সহ স্ট্রম্বোলি আগ্নেয়গিরি পরিষ্কারভাবে দিনের বেলায় লক্ষ্য করা যায়।

এই অঞ্চলের আরও একটি বৈশিষ্ট্য হচ্ছে  আইওলিয়ান দ্বীপপুঞ্জে যেতে হলে খুব সহজেই কাম্পোরা বন্দর থেকে যাওয়া  যায়।

### আবহাওয়া

## অর্থনীতি এবং পরিবহন ব্যবস্থা
এলাকাটির অর্থনীতি মূলতঃ কৃষি এবং পর্যটন শিল্পের উপর ভিত্তি করে গড়ে উঠেছে। ১৯৫০ এর দশককার সময় থেকে, অঞ্চলটিতে লাল পেঁয়াজের চাষ ব্যাপকভাবে হয়ে আসছে এবং বতর্মান সময়ের দেশী এবং বিদেশী উভয় বাজারেই এটির চাষাবাদ প্রশংসিত হয়ে আসছে। বিগত ২০ বছরেরও অধিক সময়কাল ধরে, এই পণ্যটির রফতানি এবং অন্যান্য বাণিজ্যিক কর্মকাণ্ডের জন্য স্থানীয় পর্যায়ের অর্থনীতিক কাঠামোকে অধিকতর প্রসারিত করে আসছে।

## তথ্যসূত্র

## বহিঃসংযোগ

*প্রলোকো কাম্পোরা সান জোভান্নি

বিষয়শ্রেণী:কোজেনসা প্রদেশের ফ্রাসিওনে
ইন্দপুর সমষ্টি উন্নয়ন ব্লক

**ইঁদপুর সমষ্টি উন্নয়ন ব্লক** হল ভারতের পশ্চিমবঙ্গ রাজ্যের বাঁকুড়া জেলার খাতড়া মহকুমার একটি প্রশাসনিক অঞ্চল। এই ব্লকটি ইঁদপুর থানার অধীনস্থ। ব্লকের সদর ইঁদপুর।
## ভূগোল
ইঁদপুর ব্লকটি  অক্ষ-দ্রাঘিমাংশে অবস্থিত। এই ব্লকের গড় উচ্চতা । ব্লকের আয়তন ৩০০.২০ বর্গ কিলোমিটার।

### গ্রাম পঞ্চায়েত
ইঁদপুর ব্লক/ পঞ্চায়েত সমিতির অধীনস্থ গ্রাম পঞ্চায়েতগুলি হল: ভেদুয়াসোল, ব্রাহ্মণডিহা, ব্রজরাজপুর, গৌরবাজার, হাটগ্রাম, ইঁদপুর ও রঘুনাথপুর।

## পরিবহন
ইঁদপুর ব্লকটি বাঁকুড়া ও খাতড়া শহরদুটির মধ্যে সংযোগরক্ষাকারী রাস্তার উপর অবস্থিত।
## জনপরিসংখ্যান
২০০১ সালের জনগণনা অনুসারে, ইঁদপুর ব্লকের জনসংখ্যা ১৩৭,৮০০। এর মধ্যে ৭০,৮৭৬ জন পুরুষ এবং ৬৬,৯২৪ জন মহিলা। ১৯৯১-২০০১ সালে দশকীয় বৃদ্ধির হার ১০.১৫%। বাঁকুড়া জেলার দশকীয় বৃদ্ধির হার ১৩.৭৯%। রাজ্যের দশকীয় বৃদ্ধির হার ১৭.৮৪%।

ইঁদপুর ব্লকে তফসিলি জাতি জনসংখ্যা ৫৭, ৩৯২ এবং তফসিলি উপজাতি জনসংখ্যা ১৩,১৫১।

## শিক্ষা
ইঁদপুর গোয়েঙ্কা উচ্চমাধ্যমিক বিদ্যালয় এই শহরে অবস্থিত। এখানে একটি গ্রন্থাগার রয়েছে। ইঁদপুর ব্লক থেকে ১৭ কিলোমিটার দূরে শালডিহা উচ্চমাধ্যমিক বিদ্যালয় ও শালডিহা কলেজ অবস্থিত। বেলুট গ্রন্থাগার শালডিহা কলেজ থেকে ৫ কিলোমিটার দূরে অবস্থিত।

## আরও দেখুন
* ইঁদপুর বিধানসভা কেন্দ্র
## তথ্যসূত্র

বিষয়শ্রেণী:বাঁকুড়া জেলার সমষ্টি উন্নয়ন ব্লক
ওলন্দাজ উইকিপিডিয়া

থাম্ব|ডান|300px

**ওলন্দাজ উইকিপিডিয়া** () হচ্ছে অনলাইন বিশ্বকোষ উইকিপিডিয়ার ওলন্দাজ ভাষার সংস্করণ। ২০০১ সালে ওলন্দাজ উইপিডিয়ার পথচলা শুরু হয়।   পর্যন্ত ডাচ উইকিপিডিয়ার নিবন্ধ সংখ্যা , যা একে তৃতীয় বৃহত্তম উইকিপিডিয়া হিসেবে স্বীকৃতি দিয়েছে। এটা চতুর্থ উইকিপিডিয়া ভাষা যার নিবন্ধ সংখ্যা ১মিলিয়ন (১০ লাখ) অতিক্রম করেছে। প্রথম, দ্বিতীয় ও তৃতীয় অবস্থানে আছে **ইংরেজি**, **জার্মান** ও **ফরাসী** ভাষার উইকিপিডিয়া। ২০১৬ সালের এপ্রিল মাসে ডাচ উইকিপিডিয়ার ১১৫৪ জন সক্রিয় সদস্য প্রত্যেকে কমপক্ষে পাঁচটি করে সম্পাদনা করেছেন।
## ইতিহাস
২০০১ সালের ১৯ জুন ওলন্দাজ উইকিপিডিয়া যাত্রা শুরু করে এবং ২০০৫ সালে এক লাখ তম নিবন্ধ তৈরী হয়। শীর্ষ দশ উইকিপিডিয়ার হিসেবে ডাচ ভাষার উইকিপিডিয়া পাতা-ভাষাভাষী লোক হিসেবে সব থেকে বড় উইকিপিডিয়া।  , পর্যন্ত  জন ব্যবহারকারী,  জন প্রশাসক টি ফাইলস আছে এই উইকিপিডিয়ায়।

## ইন্টারনেট বট

ডাচ উইকিপিডিয়ার বেশীরভাগ নিবন্ধ (৫৯%) ইন্টারনেট বটের মাধ্যমে তৈরী। ২০১১ এর অক্টোবর মাসে কিছু বট মিলে ৮০,০০০ নিবন্ধ তৈরি করে মাত্র ১১ দিনে (যা সমগ্র নিবন্ধের ১০%)।

২০১১ সালের ডিসেম্বর মাসে ডাচ উইকিপিডিয়ার ১ মিলিয়ন তম নিবন্ধটি তৈরী হয়। সে সময়ে বটের সাহায্যে দশদিনে এক লাখ নিবন্ধ তৈরী করা হয়। ২০১৩ সালের মার্চ মাসে ফরাসি উইকিপিডিয়া কে পেছনে ফেলে ডাচ উইকিপিডিয়া চতুর্থ স্থান দখল করে।

## তথ্যসূত্র

বিষয়শ্রেণী:ভাষা অনুযায়ী উইকিপিডিয়া
বিষয়শ্রেণী:২০০১-এ প্রতিষ্ঠিত ইন্টারনেট সম্পত্তি
বিষয়শ্রেণী:ওলন্দাজ ভাষার ওয়েবসাইট
মুয়াবিয়া ইবনে হিশাম

**মুয়াবিয়া ইবনে হিশাম** ছিলেন একজন আরব সেনাপতি এবং উমাইয়া খলিফা হিশাম ইবনে আবদুল মালিকের ছেলে। আরব-বাইজেন্টাইন যুদ্ধে মুয়াবিয়া ইবনে হিশাম গুরুত্বপূর্ণ ভূমিকা রেখেছেন। তার ছেলে আবদুর রহমান ইবনে মুয়াবিয়া কর্ডো‌বা আমিরাতের প্রতিষ্ঠা করেন।

## জীবন
আরব-বাইজেন্টাইন যুদ্ধে ভূমিকার জন্য মূলত মুয়াবিয়া ইবনে হিশাম পরিচিত। এশিয়া মাইনরে বাইজেন্টাইনদের বিরুদ্ধে তিনি অনেক অভিযানে নেতৃত্ব দেন। ৭২৫ খ্রিষ্টাব্দের গ্রীষ্মে তিনি প্রথম অভিযানের নেতৃত্ব দেন। অভিযানের অংশ হিসেবে একই সময় সাইপ্রাসে মায়মুন ইবনে মিহরানের নেতৃত্বে একটি নৌ আক্রমণ চালানো হয়। আরব বিবরণ অনুযায়ী মুয়াবিয়ার সেনারা ডোরিলাইয়াম পর্যন্ত পৌছে যায়। এসময় তারা অনেককে বন্দী করে এবং কয়েকটি দুর্গ ধ্বংস হয়। ৭২৬ সালে তিনি একটি অভিযান শুরু করেছিলেন বলে বিবরণ রয়েছে। তবে এর ব্যাপারে বিশেষ কিছু জানা যায় না। ৭২৭ সালে আবদুল্লাহ আল বাত্তালের পাশাপাশি তিনি আরেকটি অভিযানে নেতৃত্বে দেন। বাত্তাল প্রথমে বর্তমান তুরস্কের অন্তর্গত চানকিরি দখল করেন এরপর তাদের সম্মিলিত বাহিনী এটিওসের দুর্গ দখল করে নেয় ও নাইসিয়ার দিকে অগ্রসর হয়। ৪০ দিন অবরোধের পরও তারা তা দখল করতে ব্যর্থ হন। ৭২৮ সালে এশিয়া মাইনরের দক্ষিণ দিকে অভিযান শুরু করে। এসময় তার ভাই সাইদ ইবনে হিশাম উত্তর দিকে অভিযানের নেতৃত্ব দেন। তবে তাদের কেউ এতে তেমন সফল হননি।

মুসলিম বিবরণ অনুযায়ী মুয়াবিয়া ইবনে হিশাম ৭৩০ এর সেপ্টেম্বর/অক্টোবরে চারসিয়ানোন দুর্গ জয় করেছেন বলে উল্লেখ রয়েছে। তবে বাইজেন্টাইন বিবরণ অনুযায়ী তার চাচা মাসলামা ইবনে আবদুল মালিক এই অভিযানের নেতৃত্বে ছিলেন। পরের বছর তার বাহিনী সীমানা অতিক্রমের চেষ্টা করতে ব্যর্থ হয়েছিল বলা হয়ে থাকে। ৭৩২ সালে তার অভিযানের সময় তিনি এক্রোইনোন পর্যন্ত পৌছাতে সক্ষম হন। ৭৩৩ সালে তিনি পাফলাগোনিয়া অভিযানে নেতৃত্ব দিয়েছেন। পরের কয়েক বছর তিনি অভিযানে নেতৃত্ব দিতে থাকেন। ৭৩৭ সালে তিনি পুনরায় দক্ষিণের অভিযানের নেতৃত্বে দেন। এসময় তার মৃত্যু হয় থিওফেনস দ্য কনফেসারের মতে ঘোড়া থেকে পড়ে তিনি মারা গিয়েছিলেন।

আব্বাসীয় বিপ্লবের ফলে উমাইয়া রাজবংশের পতনের পর মুয়াবিয়া ইবনে হিশামের এক ছেলে আবদুর রহমান ইবনে মুয়াবিয়া আন্দালুস পালিয়ে যান। তিনি আন্দালুসে উমাইয়া শাসিত কর্ডোবা আমিরাত প্রতিষ্ঠা করেন।

## তথ্যসূত্র

* 
* 
* 

বিষয়শ্রেণী:৭৩৭-এ মৃত্যু
বিষয়শ্রেণী:আরব-বাইজেন্টাইন যুদ্ধের উমাইয়া ব্যক্তি
বিষয়শ্রেণী:উমাইয়া রাজবংশ
বিষয়শ্রেণী:উমাইয়া সেনাপতি
বিষয়শ্রেণী:আরব সেনাপতি
বিষয়শ্রেণী:জন্মের সাল অজানা
বিষয়শ্রেণী:৮ম শতাব্দীর আরব ব্যক্তি
আল-কুরতুবি

**ইমাম আবু আবদুল্লাহ আল কুরতুবি** বা **আবু আবদুল্লাহ মুহাম্মদ ইবনে আহমেদ ইবনে আবু বকর আল আনসারি আল কুরতুবি** () ছিলেন কর্ডো‌বার একজন বিখ্যাত মুফাসসির, মুহাদ্দিস ও ফকিহ। তিনি ফিকহের মালিকি মাজহাবের অনুসারী ছিলেন। তাফসীর আল কুরতুবি নামক কুরআনের তাফসির গ্রন্থের জন্য তিনি বেশি পরিচিত।

## জীবনী
ইমাম কুরতুবি ১৩শ শতাব্দীতে স্পেনের কর্ডো‌বায় জন্মগ্রহণ করেন। তার বাবা ছিলেন একজন কৃষক। ১২৩০ সালে স্প্যানিশ আক্রমণের সময় তার বাবা মারা যান। তরুণ বয়সে কুরতুবি পাত্র তৈরির জন্য তার পরিবারে মাটি আনার কাজ করেছেন। কর্ডো‌বায় তিনি তার শিক্ষা সমাপ্ত করেন। ১২৩৬ সালে রাজা প্রথম ফার্নান্ডো কর্ডো‌বা দখল করে নিলে তিনি আলেক্সান্দ্রিয়া চলে যান। সেখানে তিনি হাদিস ও তাফসীর অধ্যয়ন করেন। এরপর তিনি কায়রো যান এবং মুনিয়া আবিল খুসাবে বসবাস শুরু করেন। বাকি জীবন তিনি এখানে অতিবাহিত করেছেন। ইমাম কুরতুবি তার সৌজন্যতা ও জীবনযাপন ধারার জন্য পরিচিত ছিলেন। ১২৭৩ সালে ইমাম কুরতুবি মৃত্যুবরণ করেন। মুনিয়া আবিল খুসাবে তাকে দাফন করা হয়। ১৯৭১ সালে তার মাজারের পাশে তার নামে মসজিদ নির্মিত হয়েছে।

## দৃষ্টিভঙ্গি
তাফসীর, হাদিস, তিলাওয়াত ও ফিকহে ইমাম কুরতুবি দক্ষতা অর্জন করেন যা তার লেখায় ফুটে উঠেছে। অনেক পণ্ডিত তার পাণ্ডিত্যপূর্ণ কর্মের প্রশংসা করেন। নিজের রচনায় ইমাম কুরতুবি সুন্নি দৃষ্টিভঙ্গির পক্ষে অবস্থান নিয়েছেন এবং মুতাজিলাদের সমালোচনা করেছেন।

## রচনাকর্ম
# তাফসির আল কুরতুবি: তার সবচেয়ে বিখ্যাত গ্রন্থ। এই তাফসির গ্রন্থটি ২০ খণ্ডে সমাপ্ত হয়েছে।
# আল তাজকিরা ফি আহওয়াল আল মাওতা ওয়া উমুর আল আখিরাহ: মৃত্যু, কবরের শাস্তি, কিয়ামত নিয়ে রচিত গ্রন্থ।
# আল ইসনা ফি শারহ আল আসমা আল হুসনা
# কিতাবুত তাজকার ফি আফদালিল আজকার
# কিতাবু শারহিত তেকাসি
# কিতাবু কামিল হিরস বিজ জুহদি ওয়াল কানাতি
# আত তাকরিব লি কিতাবিত তামহিদ

## আরও দেখুন
* ইসলামি পণ্ডিতদের তালিকা

## তথ্যসূত্র


## বহিঃসংযোগ
*  Selections from the Introduction of Tafsir Al Qurtubî 
*  Fatwâ of Al Qurtubî about the Ayat Mutashabihat
*  The Secret of Adhan by Imâm Al Qurtubî

বিষয়শ্রেণী:১২১৪-এ জন্ম
বিষয়শ্রেণী:১২৭৩-এ মৃত্যু
বিষয়শ্রেণী:ইসলামি পণ্ডিত
বিষয়শ্রেণী:মুরিশ লেখক
বিষয়শ্রেণী:মুরিশ মালিকি পণ্ডিত
বিষয়শ্রেণী:কর্ডো‌বার ব্যক্তি
বিষয়শ্রেণী:মুফাসসির
বিষয়শ্রেণী:১৩শ শতাব্দীর ইসলামের মুসলিম পণ্ডিত
বিষয়শ্রেণী:আশআরি ব্যক্তি
বিষয়শ্রেণী:সুন্নি মুসলিম পণ্ডিত
বিষয়শ্রেণী:সুন্নি ইমাম
বানারীপাড়া পৌরসভা

**বানারীপাড়া পৌরসভা**  বাংলাদেশের বরিশাল জেলার বানারীপাড়া উপজেলার স্থানীয় সরকার সংস্থা। ১৯৯০ সালে পৌরসভাটি প্রতিষ্ঠিত হয়। এটি একটি খ শ্রেনীর পৌরসভা  ও বরিশাল-২ ( বানারীপাড়া-উজিরপুর) নির্বাচনী এলাকার অন্তর্গত। 

## ইতিহাস
১৯৯০ সালে গ শ্রেণীর পৌরসভা হিসেবে ৩ বর্গকিলোমিটার এলাকা নিয়ে বানারীপাড়া পৌরসভা প্রতিষ্ঠিত হয়।  পরবর্তীতে ২০১৩ সালের ২৮ জুলাই এটি খ শ্রেণীর পৌরসভায় উন্নীত হয়। 

## প্রশাসনিক অবকাঠামো
বানারীপাড়া পৌরসভার আয়তন ৪.৭৭ বর্গ কিলোমিটার।  ৯ টি ওয়ার্ড নিয়ে এ পৌরসভাটি গঠিত।  এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম বানারীপাড়া থানার আওতাধীন। এটি জাতীয় সংসদের ১২০নং নির্বাচনী এলাকা বরিশাল-২ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী বানারীপাড়া পৌরসভার মোট জনসংখ্যা ১০,৩৬৬ জন। এর মধ্যে পুরুষ ৫,৩৬৫ জন এবং মহিলা ৫,০০১ জন। মোট পরিবার ২,৩৭৩টি।

## শিক্ষা
২০১১ সালের আদমশুমারি অনুযায়ী বানারীপাড়া পৌরসভার সাক্ষরতার হার ৮৮.৫%।

## চেয়ারম্যান ও মেয়রগণের তালিকা
গোলাম সালেহ মঞ্জু মোল্লা চেয়ারম্যান (১৯৯৩-১৯৯৭)
গোলাম সালেহ মঞ্জু মোল্লা চেয়ারম্যান(১৯৯৭-২০০৪)
গোলাম সালেহ মঞ্জু মোল্লা চেয়ারম্যান(২০০৪-২০০৯)
গোলাম সালেহ মঞ্জু মোল্লা মেয়র(২০০৯-২০১৫)
এ্যাড.সুভাষ চন্দ্র শীল মেয়র(২০১৫-২০২০)
এ্যাড.সুভাষ চন্দ্র শীল মেয়র(২০২১-

## উল্লেখযোগ্য স্থান ও স্থাপনা
*বানারীপাড়া জমিদার বাড়ি
*বানারীপাড়া সন্ধ্যা নদীর পাড়ের রাস্তা

## তথ্যসূত্র

## বহিঃসংযোগ

বিষয়শ্রেণী:বরিশাল জেলার পৌরসভা
বিষয়শ্রেণী:বানারীপাড়া উপজেলা
শাহরিয়ার হোসেন

**মোহাম্মদ শাহরিয়ার হোসেন** (জন্ম: ১ জুন, ১৯৭৬) নারায়ণগঞ্জে জন্মগ্রহণকারী বাংলাদেশের সাবেক ক্রিকেটার। বাংলাদেশ ক্রিকেট দলের পক্ষে টেস্ট ও একদিনের আন্তর্জাতি প্রতিযোগীতায় অংশগ্রহণ করেছেন। দলে তিনি মূলতঃ ঝড়োগতিতে সাবলীল ভঙ্গীমায় উদ্বোধনী ব্যাটসম্যান হিসেবে অংশগ্রহণ করেছেন। ১৯৯৯ সালের ক্রিকেট বিশ্বকাপে বাংলাদেশের প্রথম অংশগ্রহণসহ ২০০০ সালে ভারতের বিপক্ষে অনুষ্ঠিত উদ্বোধনী টেস্টের অন্যতম সদস্য ছিলেন তিনি। ঘরোয়া ক্রিকেটে ঢাকা বিভাগের প্রতিনিধিত্ব করেন।

## খেলোয়াড়ী জীবন
১৯৯৩ সালে বাংলাদেশ অনূর্ধ্ব-১৯ দলের অন্যতম সদস্য হিসেবে তার অন্তর্ভুক্তি ঘটে। ১৯৯৫ সালে বাংলাদেশ এ ক্রিকেট দলের সদস্য মনোনীত হন। এরপর ১৯৯৬ সালে জাতীয় দলে অংশগ্রহণের সুযোগ লাভ করেন।

বিশ্বকাপের পূর্বে ১৯৯৯ সালের মার্চে ঢাকার বঙ্গবন্ধু জাতীয় স্টেডিয়ামে অনুষ্ঠিত ত্রি-দেশীয় একদিনের আন্তর্জাতিক প্রতিযোগিতায় কেনিয়ার বিপক্ষে নিজস্ব সর্বোচ্চ ৯৫ রান করেন। এরফলে অল্পের জন্য প্রথম বাংলাদেশী হিসেবে ওডিআইয়ে সেঞ্চুরি করা থেকে বঞ্চিত হন। পরের খেলায় জিম্বাবুয়ের বিপক্ষে করেন ৬৮ রান। ঐ খেলায় মেহরাব হোসেনের সাথে প্রথম উইকেট জুটিতে ১৭০ রান সংগ্রহ করেন। বছরের শেষদিকে অক্টোবরে ঢাকায় সফরকারী ওয়েস্ট ইন্ডিজের বিপক্ষে ৪৫ ও ৪৭ রান তুলেছিলেন।

২০০০ থেকে ২০০৪ মেয়াদে সমগ্র খেলোয়াড়ী জীবনে মাত্র ৩ টেস্টে অংশগ্রহণ করেছেন। ভারতের বিপক্ষে বাংলাদেশের ক্রিকেট ইতিহাসের প্রথম টেস্টে তিনি অংশ নেন। ঐ টেস্টের উভয় ইনিংসে তিনি যথাক্রমে ১২ ও ৭ রান করেছিলেন। নিয়মিত উইকেট-কিপার খালেদ মাসুদের হাঁটুর আঘাতপ্রাপ্তিতে ভারতের ইনিংসে ৩৫-৮৫ ওভার পর্যন্ত উইকেট-রক্ষণের দায়িত্বে ছিলেন। অধিনায়ক নাইমুর রহমানের বলে সাবা করিম প্রতিরোধ করতে না পারায় শাহরিয়ারের প্যাডে বল লেগে উইকেটে আঘাত লাগলে করিমকে স্ট্যাম্পড করেন তিনি। বাংলাদেশের দ্বিতীয় ইনিংসে শ্রীনাথের শর্ট বল মাথায় আঘাত হানলে রিটায়ার্ড হার্ট হন। পরবর্তীতে ব্যাটিংয়ে নেমে সুনীল জোশী’র বলে এলবিডব্লিউ’র শিকার হন।

চার বছর পর ২০০৪ সালে ২-টেস্টের সিরিজে নিজস্ব পরবর্তী টেস্টে অংশ নিয়ে জিম্বাবুয়ের বিপক্ষে ব্যক্তিগত সর্বোচ্চ ৪৮ রান তোলেন। তা স্বত্ত্বেও জিম্বাবুয়ে সফর শেষে দল থেকে বাদ পড়েন শাহরিয়ার। পাশাপাশি আঘাতপ্রাপ্তির ফলে তার খেলোয়াড়ী জীবনের অকাল সমাপ্তি ঘটে।

## ক্রিকেট বিশ্বকাপ
১৯৯৯ সালের ক্রিকেট বিশ্বকাপে পাকিস্তানের বিপক্ষে স্মরণীয় জয়ে তিনি উল্লেখযোগ্য ভূমিকা রাখেন। নর্দাম্পটনে অনুষ্ঠিত ঐ খেলায় তিনি ৩৯ রান করেছিলেন। নিজের সেরা ইনিংস হিসেবে শোয়েব আখতার, ওয়াসিম আকরাম ও ওয়াকার ইউনুসের ন্যায় বিশ্বমানের ফাস্ট বোলারদের বিপক্ষে শর্ট বলগুলোকে মোকাবেলা করে সহজাত ড্রাইভ দিয়েছেন।

## তথ্যসূত্র

## আরও দেখুন
* নাইমুর রহমান
* ১৯৯৯ ক্রিকেট বিশ্বকাপ
* বাংলাদেশ জাতীয় ক্রিকেট দল

## বহিঃসংযোগ

* Cricinfo Player Profile

বিষয়শ্রেণী:বাংলাদেশী ক্রিকেটার
বিষয়শ্রেণী:১৯৭৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের টেস্ট ক্রিকেটার
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:১৯৯৯ ক্রিকেট বিশ্বকাপের ক্রিকেটার
বিষয়শ্রেণী:বাংলাদেশী উইকেট-রক্ষক
বিষয়শ্রেণী:ঢাকা বিভাগের ক্রিকেটার
বিষয়শ্রেণী:১৯৯৮ কমনওয়েলথ গেমসের ক্রিকেটার
বিষয়শ্রেণী:নারায়ণগঞ্জ জেলার ব্যক্তি
বিষয়শ্রেণী:কমনওয়েলথ গেমসে বাংলাদেশের প্রতিযোগী
বিষয়শ্রেণী:উইকেট-রক্ষক
বিষয়শ্রেণী:ঢাকা বিভাগ থেকে আগত ক্রিকেটার
বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
অ্যাডামাস বিশ্ববিদ্যালয়

**অ্যাডামাস বিশ্ববিদ্যালয়** হল ভারতের পশ্চিমবঙ্গ রাজ্যের উত্তর চব্বিশ পরগনা জেলার বারাসতে অবস্থিত একটি বেসরকারি বিশ্ববিদ্যালয়। এটি পশ্চিমবঙ্গের দ্বিতীয় বেসরকারি বিশ্ববিদ্যালয়। ২০১৪ সালে এই বিশ্ববিদ্যালয় প্রতিষ্ঠিত হয়।

অ্যাডামাস বিশ্ববিদ্যালয় হল একটি বহুমুখী অ-অনুমোদনকারী বিশ্ববিদ্যালয়। এখানে ইঞ্জিনিয়ারিং প্রযুক্তি, বিজ্ঞান, মানবীয় বিদ্যা, আইন ও ম্যানেজমেন্ট পড়ানো হয়।
## তথ্যসূত্র

## বহিঃসংযোগ
* Official Website

বিষয়শ্রেণী:পশ্চিমবঙ্গের বিশ্ববিদ্যালয়
বিষয়শ্রেণী:ভারতের বেসরকারি বিশ্ববিদ্যালয়
বিষয়শ্রেণী:উত্তর চব্বিশ পরগনা জেলার বিশ্ববিদ্যালয় ও কলেজ
বিষয়শ্রেণী:২০১৪-এ পশ্চিমবঙ্গে প্রতিষ্ঠিত
বিষয়শ্রেণী:কলকাতার বিশ্ববিদ্যালয়
বিষয়শ্রেণী:২০১৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:২০১৪-এ প্রতিষ্ঠিত বিশ্ববিদ্যালয় ও কলেজ
সৈয়দ ফজলুল করিম

**সৈয়দ ফজলুল করিম** (১৯৩৫ – ২০০৬) ছিলেন একজন বাংলাদেশি ইসলামি পণ্ডিত, পীর ও রাজনীতিবিদ। তিনি **পীর সাহেব চরমোনাই** নামে সর্বাধিক পরিচিত ছিলেন। ইসলামের আধ্যাত্মিক শিক্ষার চর্চার পাশাপাশি স্বীয় উস্তাদ মুহাম্মদুল্লাহ হাফেজ্জীর সাথে তিনি রাজনীতিতে আগমন করেন এবং বাংলাদেশ খেলাফত আন্দোলনের সহ সভাপতি হন। হাফেজ্জীর মৃত্যুর পর তিনি ইসলামী আন্দোলন বাংলাদেশ প্রতিষ্ঠা করেন।

## জন্ম ও বংশ
সৈয়দ মুহম্মদ ফজলুল করিম ১৯৩৫ সালে বরিশাল জেলার কোতোয়ালী থানাধীন চরমোনাই গ্রামে জন্মগ্রহণ করেন। তার পিতার নাম সৈয়দ মুহাম্মদ ইসহাক এবং তাঁর দাদা সৈয়দ আমজদ আলী ছিলেন সৈয়দ ওমর আলীর ছেলে। তাঁর পূর্বপুরুষ (দাদার পর​দাদা) সৈয়দ আলী আকবর বাগদাদ শহর হতে বাংলায় হেজর​ৎ করেছিলেন, অবশেষে পশুরীকাঠি গাঁয়ে বসবাস স্থাপন করে। আলী আকবরের ছোট ভাই, যিনি সৈয়দ আলী আসগর নামে পরিচিত, কীর্তনখোলা নদীর পশ্চিমপাড়ে অবস্থিত লাকটিয়া গ্রামের সৈয়দ খান্দানের পূর্বপুরুষ।

## শিক্ষাজীবন
তিনি পিতার নিকট প্রাথমিক শিক্ষা ও নিজ গ্রাম চরমোনাই জামিয়া রশিদিয়া ইসলামিয়া বরিশালে মাধ্যমিক শিক্ষা লাভ করেন। উচ্চ শিক্ষার জন্য তিনি ঢাকায় এসে জামিয়া কুরআনিয়া আরাবিয়া লালবাগে ভর্তি হন এবং এখান থেকে ১৯৫৭ সালে দাওরায়ে হাদিস পাশ করেন। তার শিক্ষকদের মধ্যে রয়েছেন: মুহাম্মদুল্লাহ হাফেজ্জী, আজিজুল হক, আব্দুল মজিদ (ঢাকুবী হুজুর), মাওলানা হেদায়াতুল্লাহ (মুহাদ্দিস সাহেব হুজুর) প্রমুখ। ছাত্রজীবনে তিনি নাছিরে মিল্লাত নামে একটি ছাত্র সংগঠন প্রতিষ্ঠা করেন।

## কর্মজীবন
১৯৫৮ সালে চরমোনাই জামিয়া রশীদিয়ায় শিক্ষকতার মাধ্যমে তার কর্মজীবনের সূচনা হয়। ১৯৭২ সালে তিনি নিজ পিতার কাছ থেকে খেলাফত লাভ করেন। ১৯৭৩ সালে পিতা সৈয়দ মুহাম্মদ ইসহাকের মৃত্যুর পর তিনি বাংলাদেশ মুজাহিদ কমিটির আমীরের দায়িত্বপ্রাপ্ত হন। তিনি মুহাম্মদুল্লাহ হাফেজ্জীর প্রতিষ্ঠিত বাংলাদেশ খেলাফত আন্দোলনের সহ সভাপতি ও নির্বাচন পরিচালনা কমিটির সভাপতি ছিলেন। ১৯৮৭ সালের ১৩ মার্চ তিনি ইসলামি শাসনতন্ত্র আন্দোলন (বর্তমান ইসলামী আন্দোলন বাংলাদেশ) প্রতিষ্ঠা করেন।

তসলিমা নাসরিন বিরোধী আন্দোলনে সর্বদলীয়ভাবে গড়ে ওঠা সম্মিলিত সংগ্রাম পরিষদের সমন্বয়কারীর পদ থেকে উবায়দুল হক পদত্যাগ করলে জোটবদ্ধ শরিক দলসমূহের নেতাদের অনুরোধে তিনি সম্মিলিত সংগ্রাম পরিষদের সমন্বয়কারীর দায়িত্ব গ্রহণ করেন। ২০০১ সালের ১ জানুয়ারি হাইকোর্ট ফতোয়া বিরোধী রায় দেয়ায় সর্বস্তরের আলেমদের নেতৃত্বে গঠিত ইসলামি আইন বাস্তবায়ন কমিটির ব্যানারে গড়ে ওঠা আন্দোলনে তার ভূমিকা ছিল।

## মৃত্যু
তিনি ২০০৬ সালের ২৫ নভেম্বর মৃত্যুবরণ করেন।
## তথ্যসূত্র
### উদ্ধৃতি

### গ্রন্থপঞ্জি

* 
* 
** 
* 
* 
*
* 
* 
* 

বিষয়শ্রেণী:১৯৩৫-এ জন্ম
বিষয়শ্রেণী:২০০৬-এ মৃত্যু
বিষয়শ্রেণী:চরমোনাইয়ের ব্যক্তি
বিষয়শ্রেণী:দেওবন্দি ব্যক্তি
বিষয়শ্রেণী:ইসলামি ব্যক্তিত্ব
বিষয়শ্রেণী:ইসলামী আন্দোলন বাংলাদেশের আমীর
বিষয়শ্রেণী:চরমোনাই আন্দোলন
বিষয়শ্রেণী:মুহাম্মদুল্লাহ হাফেজ্জীর শিষ্য
বিষয়শ্রেণী:ইসলামী আন্দোলন বাংলাদেশের রাজনীতিবিদ
বিষয়শ্রেণী:চরমোনাই জামিয়া রশিদিয়া ইসলামিয়ার প্রাক্তন শিক্ষার্থী
বিষয়শ্রেণী:বরিশাল বিভাগের ওলামা
বিষয়শ্রেণী:বাংলাদেশী রাজনৈতিক দলের প্রতিষ্ঠাতা
বিষয়শ্রেণী:বরিশাল জেলার রাজনীতিবিদ
বিষয়শ্রেণী:বাংলাদেশী সুন্নি মুসলিম পণ্ডিত
বিষয়শ্রেণী:বাংলাদেশী ইসলাম ধর্মীয় নেতা
বিষয়শ্রেণী:২০শ শতাব্দীর ইসলামের মুসলিম পণ্ডিত
বিষয়শ্রেণী:২০শ শতাব্দীর বাঙালি
বিষয়শ্রেণী:আরব বংশোদ্ভূত বাংলাদেশী ব্যক্তি
বিষয়শ্রেণী:বাঙালি আলেম
যশোর পৌরসভা

**যশোর পৌরসভা** বাংলাদেশের যশোর জেলার স্থানীয় সরকার সংস্থা। ১৮৬৪ সালে পৌরসভাটি প্রতিষ্ঠিত হয় এবং এটি বাংলাদেশের সর্ব প্রাচীন পৌরসভা। এটি একটি ক শ্রেণীর পৌরসভা। 

## ইতিহাস
১৮৬৪ সালের ১৩ জুলাই বাংলার লেফটেন্যান্ট গভর্নরের ঘোষণা অনুযায়ী যশোর পৌরসমিতি গঠিত হয় ও ১ আগস্ট থেকে এটি কার্যকর হয়। সে সময় পৌর সমিতির আওতাভুক্ত এলাকা ছিল মূল শহর আর পুরাতন কসবা, ঘোপ, বারান্দীপাড়া, বেজপাড়া, নীলগঞ্জ, খড়কী ও চাঁচড়া গ্রামের অধিকাংশ। বছরখানেক পরে নীলগঞ্জ, খড়কী, চাঁচড়ার অবশিষ্ট অংশসহ বগচর, মুড়লী ও শংকরপুর পৌর এলাকার সাথে যুক্ত হয়। সব মিলিয়ে পৌর এলাকার মোট আয়তন দাঁড়ায় প্রায় সাড়ে চার বর্গ মাইল। পদাধিকার বলে তৎকালীন জেলা ম্যাজিস্ট্রেট মিঃ মলোনী সভাপতি হন ও প্রথম পৌর কমিশনার হিসেবে মিঃ টি. টি. অ্যালেন, জে ককবার্ণ, জে. সি. শ’, রাজাবরদাকান্ত রায় বাহাদুর, বাবু আনন্দ মোহন মজুমদার, বাবু মদন মোহন মজুমদার এবং মৌলবী গয়রাতুল্লাহ নির্বাচিত হন।

## প্রশাসনিক অবকাঠামো
thumb|যশোর পৌরসভার মহল্লা জিওকোড ম্যাপ

যশোর পৌরসভার আয়তন ১৪.৭২ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত।  এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলরসহ মোট ১২ জন কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।

## জনসংখ্যা
২০১১ সালের আদমশুমারি অনুসারে, যশোর পৌরসভা এলাকার জনসংখ্যা ২,৮৬,১৬৩ জন। 

## প্রশাসক, চেয়ারম্যান এবং মেয়রদের তালিকা
 
* আফসার আহম্মেদ সিদ্দিকী, (কার্যকাল ২৬/০২/১৯৭৪ - ২৯/০৮/১৯৭৭) (চেয়ারম্যান)
* তরিকুল ইসলাম, (কার্যকাল ২৬/০২/১৯৭৪ - ২৯/০৮/১৯৭৭) (ভাইস চেয়ারম্যান)
* খালেদুর রহমান টিটো (কার্যকাল ১৫/০৩/১৯৮৪ - ৩০/১২/১৯৮৮) (চেয়ারম্যান)
* মোঃ ইসহক (কার্যকাল ১৫/০২/১৯৮৯ - ৩১/১২/১৯৯১) (চেয়ারম্যান)
* আলী রেজা রাজু (কার্যকাল ১৬/০৬/১৯৯৩ - ০৬/০৪/১৯৯৯) (চেয়ারম্যান)
* এস,এম কামরুজ্জামান চুন্নু (কার্যকাল ০৭/০৪/১৯৯৯ - ১২/০২/২০১১) (মেয়র)
* মোঃ মারুফুল ইসলাম (কার্যকাল ১৬/০২/২০১১ -০৬-০৩-২০১৬ ) (মেয়র)
* মো: জহিরুল ইসলাম চাকলাদার রেন্টু (কার্যকাল ০৬-০৩-২০১৬- ৩০-০৩-২০২১) (মেয়র)
* বীর মুক্তিযোদ্ধা মোঃ হায়দার গনী খান পলাশ (কার্যকাল ১৩/০৪/২০২১ - বর্তমান) (মেয়র)

## শিক্ষাব্যবস্থা
যশোরে উচ্চ শিক্ষার জন্য একটি সরকারি মেডিকেল কলেজ, একটি বিজ্ঞান ও প্রযুক্তি বিশ্ববিদ্যালয় ও ৭ টি সরকারি কলেজ রয়েছে। এছাড়া প্রাথমিক ও মাধ্যমিক শিক্ষার জন্য ১৫ টি সরকারি উচ্চ বিদ্যালয়, ৪৪ টি প্রাথমিক বিদ্যালয় ও ২০ টি মাদ্রাসা রয়েছে। 

## তথ্যসূত্র

## বহিঃসংযোগ
*যশোর পৌরসভা ওয়েবসাইট

বিষয়শ্রেণী:যশোর জেলার পৌরসভা
নিয়ামুর রশিদ

**মোহাম্মদ নিয়ামুর রশিদ** (জন্ম: ১ জানুয়ারি, ১৯৭৫) পাবনায় জন্মগ্রহণকারী বাংলাদেশের সাবেক ক্রিকেটার। নব্বুইয়ের দশকের শেষার্ধ্বে বাংলাদেশ ক্রিকেট দলের সদস্য থাকা অবস্থায় একদিনের আন্তর্জাতিকে অংশগ্রহণ করেছেন। দলে তিনি মূলতঃ বোলার ছিলেন। ১৯৯৯ সালের ক্রিকেট বিশ্বকাপে বাংলাদেশের প্রথম অংশগ্রহণের সাথে তিনি জড়িত ছিলেন। ‘রাহুল’ ডাকনামে পরিচিত **নিয়ামুর রশিদ** ডানহাতে মিডিয়াম-ফাস্ট বোলিংয়ের পাশাপাশি ডানহাতে নিচের সারির ব্যাটসম্যান হিসেবে দায়িত্ব পালন করেন। ঘরোয়া ক্রিকেটে ঢাকা বিভাগ ও ঢাকা মেট্রোপলিশের প্রতিনিধিত্ব করেন তিনি।

## খেলোয়াড়ী জীবন
ছয় ফুট উচ্চতার দীর্ঘদেহী নিয়ামুরের আন্তর্জাতিক ক্রিকেট অঙ্গনে অংশগ্রহণ তেমন সমৃদ্ধ নয়। কেবলমাত্র ১৯৯৯ সালে বাংলাদেশ দলের পক্ষে দুইটি একদিনের আন্তর্জাতিকে অংশগ্রহণ করেছেন তিনি। ২৫ মার্চ, ১৯৯৯ তারিখে মেরিল আন্তর্জাতিক ক্রিকেট প্রতিযোগিতার ৬ষ্ঠ খেলায় সফরকারী জিম্বাবুয়ের বিপক্ষে ঢাকায় অনুষ্ঠিত একদিনের আন্তর্জাতিকে তার ওডিআই অভিষেক ঘটে। কিন্তু তার অভিষেক পর্বটি সুখকর হয়নি। খেলায় তিনি মাত্র ৪* রানে অপরাজিত ছিলেন ও অ্যান্ডি ফ্লাওয়ারকে কট এন্ড বোল্ড করে নিজের একমাত্র উইকেট দখল করেন। ঢাকার বঙ্গবন্ধু জাতীয় স্টেডিয়ামের দিবা-রাত্রির ঐ খেলায় জিম্বাবুয়ে দল ৩ বল বাকী থাকতে স্বাগতিক দলকে ৩ উইকেটের ব্যবধানে পরাজিত করে।

## ক্রিকেট বিশ্বকাপ
ইংল্যান্ডে অনুষ্ঠিত ১৯৯৯ সালের ক্রিকেট বিশ্বকাপের জন্য বাংলাদেশ ক্রিকেট বোর্ড কর্তৃক ১৫-সদস্যের চূড়ান্ত তালিকায় আমিনুল ইসলামকে অধিনায়কের দায়িত্ব প্রদান করে দল ঘোষণা করা হয়। কোচ গর্ডন গ্রীনিজের পরিচালনায় ঐ দলে তিনিও অন্যতম সদস্য ছিলেন। ৩১ মে, ১৯৯৯ তারিখে নর্দাম্পটনে অনুষ্ঠিত ক্রিকেট বিশ্বকাপের ২৯তম খেলায় শক্তিশালী পাকিস্তানের বিরুদ্ধে জয়ী হওয়া স্মরণীয় খেলায়ও তার অংশগ্রহণ ছিল। খেলায় তিনি আহামরী কোন কিছু করতে পারেননি। টসে পরাজিত হওয়া বাংলাদেশ দলের ইনিংসের শেষদিকে মাঠে নেমে তিনি মাত্র ২ বল খেলে ১ রান করে বিশ্বের অন্যতম সেরা ফাস্ট বোলার ওয়াসিম আকরামের বলে এলবিডব্লিউর শিকারে পরিণত হন। ফলে বাংলাদেশ মাত্র ২২৩ রানে গুটিয়ে যায়। পরবর্তীতে বল হাতে ৫ ওভারে ১ মেইডেন দিয়ে ২০ রান দিয়ে কোন উইকেট লাভে ব্যর্থ হন। কিন্তু খালেদ মাহমুদ, শফিউদ্দিন আহমেদ, মোহাম্মদ রফিক, মিনহাজুল আবেদীন ও নাইমুর রহমানের অপূর্ব বোলিং নৈপুণ্যে ক্রিকেট বিশ্বকাপের ইতিহাসে স্মরণীয় জয় পায় তৎকালীন টেস্ট ক্রিকেট বহির্ভূত বাংলাদেশ দল।

এছাড়াও তিনি রেফারির দায়িত্ব পালন করেছেন।

## তথ্যসূত্র

## আরও দেখুন
* নাইমুর রহমান
* ১৯৯৯ ক্রিকেট বিশ্বকাপ
* বাংলাদেশ জাতীয় ক্রিকেট দল

## বহিঃসংযোগ

* Cricinfo Player Profile
* cricketarchive Player Profile

বিষয়শ্রেণী:বাংলাদেশী ক্রিকেটার
বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:১৯৯৯ ক্রিকেট বিশ্বকাপের ক্রিকেটার
বিষয়শ্রেণী:ঢাকা বিভাগের ক্রিকেটার
বিষয়শ্রেণী:ঢাকা মেট্রোপলিশের ক্রিকেটার
বিষয়শ্রেণী:ক্রিকেট ম্যাচ রেফারি
বিষয়শ্রেণী:পাবনা জেলার ব্যক্তি
বিষয়শ্রেণী:রাজশাহী বিভাগ থেকে আগত ক্রিকেটার
অযোধ্যার নবাব

**আওধের নবাব** উপাধিটি ১৮শ ও ১৯শ শতাব্দীতে ভারতের আওধ রাজ্যের শাসকের ক্ষেত্রে ব্যবহৃত হত। আওধের নবাবরা পারস্যের নিশাপুরের রাজবংশের সাথে সম্পর্কিত ছিলেন। ১৭২৪ সালে নবাব সাদাত আলি খান আওধ রাজ্য প্রতিষ্ঠা করেন। তিনি সৈয়দ বংশের ছিলেন।

## ইতিহাস
### আওধ রাজ্যের প্রতিষ্ঠা
মুঘল ক্ষমতা হ্রাস এবং সম্রাটের নিয়ন্ত্রণ কমার ফলে বিভিন্ন রাজ্য অনেকাংশ স্বাধীন হয়ে পড়ে। আওধ রাজ্য এসময় শক্তিশালী হয় এবং অনেক স্বাধীনতা লাভ করে। ফৈজাবাদ ছিল আওধের রাজধানী।

### শাসকগণ
বংশের প্রতিষ্ঠাতা সাদত আলি খানের আসল নাম ছিল মহম্মদ আমিন। তিনি জাতির পরিচয়ে পারসিক। আদি নিবাস খোরাসানের নৈশাপুর।

#### আওধের নবাব (১৭২২-১৮৫৬)

## আরও দেখুন

* আওধের নবাবদের তালিকা
* বেগম হজরত মহল
* শিয়া মুসলিম রাজবংশের তালিকা
* শতরঞ্জ কি খিলাড়ি

## তথ্যসূত্র

## বহিঃসংযোগ
* Nawabs of Awadh
* THE COURT LIFE UNDER THE NAWABS OF AWADH (1754–1797)
* ''Roots of North Indian Shi‘ism in Iran and Iraq:Religion and State in Awadh, 1722–1859'', by J. R. I. Cole. University of California Press, 1989.
* HISTORICAL SERIES No. LVI
* Advanced study in the history of modern India, Volume 2, by G. S. Chhabra, Lotus Press, 1 January 2005


বিষয়শ্রেণী:ভারতের নবাব
বিষয়শ্রেণী:উত্তরপ্রদেশের ইতিহাস
বিষয়শ্রেণী:আওধ
বিষয়শ্রেণী:শিয়া মুসলিম রাজবংশ
বিষয়শ্রেণী:ইরানি মুসলিম রাজবংশ
বিষয়শ্রেণী:মুঘল সাম্রাজ্য
বিষয়শ্রেণী:১৭৭২-এ ভারতে প্রতিষ্ঠিত
বিষয়শ্রেণী:১৮৫৮-এ ভারতে বিলুপ্ত
মুলাদী পৌরসভা

**মুলাদী পৌরসভা** বাংলাদেশের বরিশাল জেলার মুলাদী উপজেলার স্থানীয় সরকার সংস্থা। ২০০১ সালে পৌরসভাটি প্রতিষ্ঠিত হয়। এটি একটি “ক শ্রেনী”র পৌরসভা ও বরিশাল-৩ (মুলাদি-বাবুগঞ্জ) নির্বাচনী এলাকার অন্তর্গত।

## ইতিহাস
২০০১ সালের ২৫ জানুয়ারি মুলাদী পৌরসভা প্রতিষ্ঠিত হয়। ২০১৪ সালে এটি প্রথম শ্রেণীর (ক) পৌরসভায় উন্নীত হয়। 

## প্রশাসনিক অবকাঠামো
মুলাদী পৌরসভার আয়তন ৫.৯০ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত; এই ৯টি ওয়ার্ডে ৯ জন সাধারণ আসনের কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মেয়র ও কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম মুলাদী থানার আওতাধীন। এটি জাতীয় সংসদের ১২১নং নির্বাচনী এলাকা বরিশাল-৩ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী মুলাদী পৌরসভার মোট জনসংখ্যা ২০,৪৯০ জন। এর মধ্যে পুরুষ ১০,২১৫ জন এবং মহিলা ১০,২৭৫ জন। মোট পরিবার ৪,৫২৮টি।

## শিক্ষা
২০১১ সালের আদমশুমারি অনুযায়ী মুলাদী পৌরসভার সাক্ষরতার হার ৬২.৬%।

## যোগাযোগ ব্যবস্থা
মুলাদী পৌরসভার ৪৫.৭০ বর্গকিলোমিটার সড়ক কাঁচা। পাকা সড়ক রয়েছে ১৫. ৮০ কিলোমিটার। এছাড়া ২৫.২৫ বর্গকিলোমিটার ব্রিক সলিং এর সড়ক রয়েছে।

## চেয়ারম্যান ও মেয়রগণের তালিকা
*মোঃ এনামুল হক
*আব্দুল ছাত্তার খান
*মোঃ শফিকউজ্জামান রুবেল 

## তথ্যসূত্র

## বহিঃসংযোগ

বিষয়শ্রেণী:বরিশাল জেলার পৌরসভা
লায়লা নূর

**লায়লা নূর** (৫ অক্টোবর ১৯৩৪ -৩১ মে ২০১৯) ছিলেন একজন বাংলাদেশি শিক্ষাবিদ, অনুবাদক ও ভাষা সৈনিক। ১৯৫৭ সালে তিনি কুমিল্লা ভিক্টোরিয়া কলেজের প্রথম মহিলা অধ্যাপক হিসেবে যোগ দিয়েছিলেন।

## প্রারম্ভিক জীবন
লায়লা নূর ১৯৩৪ সালের ৫ অক্টোবর কুমিল্লা জেলার দাউদকান্দি থানার গাজিপুর গ্রামে জন্মগ্রহণ করেন। তার পিতার নাম আবু নাসের মো. নূর উল্লাহ এবং মাতার নাম শামসুন্নাহার মেহেদী। ৩ বোন এক ভাইয়ের মধ্যে তিনি দ্বিতীয়। আবু নাসের ছিলেন ভারতের বিহার রাজ্যের জামশেদপুরে অবস্থিত টাটা স্টিল কোম্পানির প্রকৌশলী। সেখানেই লায়লা বেড়ে উঠেন। কুমিল্লায় এসে তিনি ১৯৪৮ সালে মাধ্যমিক, কুমিল্লা ভিক্টোরিয়া সরকারি কলেজ থেকে ১৯৫২ সালে উচ্চ মাধ্যমিক ও ১৯৫৪ সালে বি.এ. এবং ১৯৫৬ সালে ঢাকা বিশ্ববিদ্যালয় থেকে এমএ পাস করেন।   

লায়লা নূর কুমিল্লা ভিক্টোরিয়া কলেজের প্রথম নারী শিক্ষক। সেখানে তিনি একটানা ৩০ বছর শিক্ষকতা করেন। ১৯৫৭ সালে ড. আখতার হামিদ খান ভিক্টোরিয়া কলেজের অধ্যক্ষ থাকাকালে তিনি চাকুরীতে প্রবেশ করেন।

## ভাষা আন্দোলনে অংশ গ্রহণ
১৯৫২ সালে লায়লা নূর বাংলা ভাষা আন্দোলনে যোগদান করেন। ১৯৫৫ সালের ২০ ফেব্রুয়ারি তিনি আরো প্রায় ২০ নারীসহ পাকিস্তান পুলিশের হাতে গ্রেফতার হন। ভাষা আন্দোলনে অংশগ্রহণের জন্য তিনি ২১ দিন কারাভোগ করেন।

## লেখক
ভিক্টোরিয়া কলেজের ইংরেজি বিভাগের বিভাগীয় প্রধান ‘দি টিচার’ নামের একটি ম্যাগাজিন বের করতেন। সেখানে ইংরেজিতে লিখতে হতো। পরে বিভিন্ন পত্রিকা ও সাময়িকীতে বাংলায় লিখেছেন। তার বেশি লেখা ছাপা হয়েছে তিতাশ চৌধুরীর সাহিত্য পত্রিকা অলক্তে। তিনি তিতাশ চৌধুরীর ১১৫টি কবিতা ইংরেজিতে অনুবাদ করেছেন।

## সম্মাননা
কুমিল্লার সাহিত্য ও সমাজসেবামূলক সংগঠন বিনয় সাহিত্য সংসদ শিক্ষাক্ষেত্রে বিশেষ অবদানের জন্য লায়লা নূরকে ‘বিনয় সম্মাননা পদক-২০১৪’ প্রদান করে। 

## মৃত্যু
লায়লা নূর ২০১৯ সালের ৩১ মে কুমিল্লার সিডিপ্যাথ হাসপাতালে হৃদরোগে আক্রান্ত হয়ে সিসিইউতে চিকিৎসাধীন অবস্থায় মৃত্যুবরণ করেন। 

## তথ্যসূত্র

বিষয়শ্রেণী:১৯৩৪-এ জন্ম
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলা ভাষা আন্দোলনের সক্রিয় নারী কর্মী
বিষয়শ্রেণী:কুমিল্লা জেলার ব্যক্তি
বিষয়শ্রেণী:কুমিল্লা ভিক্টোরিয়া সরকারি কলেজের শিক্ষক
বিষয়শ্রেণী:২০১৯-এ মৃত্যু
বিষয়শ্রেণী:বাংলাদেশী সক্রিয় নারী কর্মী
বিষয়শ্রেণী:বাংলা ভাষা আন্দোলনের সক্রিয় কর্মী
বিষয়শ্রেণী:কুমিল্লার ব্যক্তি
মেহেন্দিগঞ্জ পৌরসভা

**মেহেন্দিগঞ্জ পৌরসভা** বাংলাদেশের বরিশাল জেলার মেহেন্দিগঞ্জ উপজেলার একটি নগরভিত্তিক স্থানীয় সরকার সংস্থা। ১৯৯৮ সালে পৌরসভাটি প্রতিষ্ঠিত হয়।  এটি একটি খ শ্রেনীর পৌরসভা 

## ইতিহাস
১৯৯৮ সালের ১৫ অক্টোবর মেহেন্দিগঞ্জ পৌরসভা প্রতিষ্ঠিত হয়।

## প্রশাসনিক অবকাঠামো
মেহেন্দিগঞ্জ পৌরসভার আয়তন ১৪.৯৭ বর্গ কিলোমিটার।  ৯ টি ওয়ার্ড নিয়ে এ পৌরসভাটি গঠিত।  এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম মেহেন্দিগঞ্জ থানার আওতাধীন। এটি জাতীয় সংসদের ১২২নং নির্বাচনী এলাকা বরিশাল-৪ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী মেহেন্দিগঞ্জ পৌরসভার মোট জনসংখ্যা ৩০,০৬৭ জন। এর মধ্যে পুরুষ ১৪,৫৩৫ জন এবং মহিলা ১৫,৫৩২ জন। মোট পরিবার ৬,৩২৯টি।

## শিক্ষা
২০১১ সালের আদমশুমারি অনুযায়ী মেহেন্দিগঞ্জ পৌরসভার সাক্ষরতার হার ৬৪.৩%।

## চেয়ারম্যান ও মেয়রগণের তালিকা
* আলহাজ্ব কামাল উদ্দিন খান
* সৈয়দ রফিকুল ইসলাম লাভু

## শিক্ষাব্যবস্থা

## উল্লে­খযোগ্য স্থান ও স্থাপনা
*উলানিয়া জমিদার বাড়ী
*চরহোগলা জমিদার বাড়ি 
*লতা নদী

## তথ্যসূত্র

## বহিঃসংযোগ

বিষয়শ্রেণী:বরিশাল জেলার পৌরসভা
গৌরনদী পৌরসভা

**গৌরনদী পৌরসভা**  বাংলাদেশের বরিশাল জেলার গৌরনদী উপজেলার স্থানীয় সরকার সংস্থা। ১৯৯৬ সালে পৌরসভাটি প্রতিষ্ঠিত হয়। এটি একটি ক শ্রেনীর পৌরসভা।

## ইতিহাস
১৯৯৬ সালের ২৬ ডিসেম্বর গ শ্রেণীর পৌরসভা হিসেবে গৌরনদী পৌরসভা প্রতিষ্ঠিত হয়। সাবেক চিফ হুইপ ও বরিশাল জেলা আওয়ামী লীগের সাধারণ সম্পাদক আবুল হাসানাত আবদুল্লাহ গৌরনদী উপজেলা সদরকে পৌরসভায় উন্নীত করেছিলেন। 
১৯৯৯ সালের ১৫ সেপ্টেম্বর এ পৌরসভা খ শ্রেণিতে এবং ২০০৯ সালে ‘ক’ শ্রেণীতে এ পৌরসভাকে উন্নীত করা হয়।

## প্রশাসনিক অবকাঠামো
গৌরনদী পৌরসভার আয়তন ১১.৫ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম গৌরনদী থানার আওতাধীন। এটি জাতীয় সংসদের ১১৯নং নির্বাচনী এলাকা বরিশাল-১ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী গৌরনদী পৌরসভার মোট জনসংখ্যা ৪২,৪৩৮ জন। এর মধ্যে পুরুষ ২১,২০৫ জন এবং মহিলা ২১,২৩৩ জন। মোট পরিবার ৯,৪১৭টি।ভোটার ৩৭,৫৪৪ জন 

## শিক্ষা
২০১১ সালের আদমশুমারি অনুযায়ী গৌরনদী পৌরসভার সাক্ষরতার হার ৬৮.৯%। এখানে ১টি সরকারি কলেজ ও ১টি বেসরকারি মহিলা কলেজ রয়েছে। প্রাথমিক ও মাধ্যমিক শিক্ষার জন্য ৬টি মাধ্যমিক বিদ্যালয়, ১৫টি প্রাথমিক বিদ্যালয় ও ৪টি মাদ্রাসা রয়েছে।

## চেয়ারম্যান ও মেয়রগণের তালিকা

## উল্লে­খযোগ্য স্থান ও স্থাপনা
* কসবা মসজিদ
* কমলাপুর জামে মসজিদ
* মাহিলারা মঠ
* গৌরনদী জমিদার বাড়ি

## তথ্যসূত্র

## বহিঃসংযোগ

বিষয়শ্রেণী:বরিশাল জেলার পৌরসভা
বিহারের জেলার তালিকা

**[[বিহার]]** হচ্ছে ভারতের একটি প্রদেশ যার ৩৮টি জেলা রয়েছে। ভারতে জেলা বলতে বোঝানো হয় একজন জেলা প্রশাসক বা জেলা ম্যাজিস্ট্রেটের অধীনে চালিত একটি প্রশাসনিক একক। জেলা প্রশাসক বা জেলা ম্যাজিস্ট্রেটকে সহায়তা করার জন্য রাষ্ট্রের প্রশাসনিক চাকুরির বিভিন্ন শাখার কতিপয় কর্মকর্তা ও কর্মচারী থাকেন। ভারতের পুলিশ সার্ভিসের একজন পুলিশ সুপার জেলার আইন শৃঙ্খলা রক্ষার দায়িত্বে নিয়োজিত থাকেন।

## সারাংশ

## তথ্যসূত্র

## বহিঃসংযোগ
*https://web.archive.org/web/20151004083540/http://districts.nic.in/disdetails.aspx?str_state=Ymg=
*  Bihar Districts Information Portal bihar
*http://www.biharspider.com/resources/2437-Districts-Bihar-Names.aspx 

বিষয়শ্রেণী:বিহারের জেলা
জেলাগুলি
বিষয়শ্রেণী:ভারতের জেলাসমূহের তালিকা
ধর্ম (বৌদ্ধধর্ম)

বৌদ্ধধর্মে***ধর্ম*** (সংস্কৃত) বা ***ধম্ম*** (পালি) বলতে বোঝায়:
* *যথাভূত* বা প্রকৃতির যথাযথ অবথা।
* যৌথভাবে বা ব্যক্তিগতভাবে গণ্য প্রকৃতির বিধান।
* বুদ্ধের শিক্ষা যা মানুষের দুঃখ-সংক্রান্ত সমস্যার ক্ষেত্রে প্রযোজ্য প্রাকৃতিক বিধানের স্বরূপ উদ্ঘাটন করে।
* একটি ধারণা এবং/অথবা তার গুণাবলি।

‘ধর্ম’ একটি সংস্কৃত সব্দ। এটির প্রাকৃত অপভ্রংশ হল ‘ধম্ম’।

‘ধর্ম’ শব্দটির উৎপত্তি ‘ধম্‌’ মূল থেকে, যার অর্থ ‘ধারণ করা’। বৌদ্ধশাস্ত্রের টীকা অনুসারে, ধর্ম হল সেই বস্তু যা এর অনুশীলনকারীকে দুঃখ বা দুঃখজনক পরিস্থিতিতে জন্মগ্রহণ করার হাত থেকে রক্ষা করে। বৌদ্ধ প্রতিভাষা অনুসারে, ধম্মের অর্থ সর্বশ্রেষ্ঠ এবং সর্বাপেক্ষা সহজবোধ্য।

## আরও দেখুন
বৌদ্ধধর্মে বাস্তবতা

## তথ্যসূত্র

বিষয়শ্রেণী:বৌদ্ধ পরিভাষা
বিষয়শ্রেণী:মহাযান
বিষয়শ্রেণী:তিব্বতি বৌদ্ধধর্ম
বিষয়শ্রেণী:বৌদ্ধ দার্শনিক ধারণা
দ্য ফক্স অ্যান্ড দ্য হাউন্ড

**দ্য ফক্স অ্যান্ড দ্য হাউন্ড** () হল ১৯৮১ সালে ওয়াল্ট ডিজনি প্রোডাকশন নির্মিত একটি এনিমেটেড চলচ্চিত্র। এটি ওয়াল্ট ডিজনি এনিমেটেড ক্লাসিক সিরিজের ২৪তম এনিমেটেড সিরিজ। মুক্তির সময়, চলচ্চিত্রটি সেই সময় অবধি নির্মিত সবচেয়ে ব্যয়বহুল অ্যানিমেটেড চলচ্চিত্র ছিল, যাতে ব্যয় হয়েছিল $ ১২ মিলিয়ন ডলার। ১০ জুলাই ১৯৮১ সালে এটি প্রেক্ষাগৃহে  প্রথম মুক্তি পায়। একে পুনরায় প্রেক্ষাগৃহে মুক্তি দেয়া হয়েছিল ২৫ মার্চ ১৯৮৮। দুইবারে মিলিয়ে ছবিটি মোট $ ৬৩.৫ মিলিয়ন ডলার আয় করে।

## তথ্যসূত্র

## বহিঃসংযোগ

* 
* 
* 
* 
* 
* 
* 

বিষয়শ্রেণী:১৯৮০-এর দশকের অ্যাডভেঞ্চার চলচ্চিত্র
বিষয়শ্রেণী:১৯৮০-এর দশকের কমেডি-নাট্য চলচ্চিত্র
বিষয়শ্রেণী:১৯৮০-এর দশকের মার্কিন অ্যানিমেটেড চলচ্চিত্র
বিষয়শ্রেণী:১৯৮১-এর অ্যানিমেশন চলচ্চিত্র
বিষয়শ্রেণী:১৯৮১-এর চলচ্চিত্র
বিষয়শ্রেণী:মার্কিন অ্যানিমেটেড চলচ্চিত্র
বিষয়শ্রেণী:অ্যানিমেটেড অ্যাডভেঞ্চার চলচ্চিত্র
বিষয়শ্রেণী:অ্যানিমেটেড নাট্য চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:কুকুর সম্পর্কে অ্যানিমেটেড চলচ্চিত্র
বিষয়শ্রেণী:ওয়াল্ট ডিজনি অ্যানিমেশন স্টুডিওজের চলচ্চিত্র
বিষয়শ্রেণী:ওয়াল্ট ডিজনি পিকচার্স চলচ্চিত্র
বিষয়শ্রেণী:মার্কিন আসন্ন বয়সের চলচ্চিত্র
বিষয়শ্রেণী:উপন্যাস অবলম্বনে অ্যানিমেটেড চলচ্চিত্র
বিষয়শ্রেণী:১৯৮০-এর দশকের ইংরেজি ভাষার চলচ্চিত্র
বিষয়শ্রেণী:মার্কিন উপন্যাস অবলম্বনে চলচ্চিত্র
ঢাকুরিয়া প্রতাপকাটি মাধ্যমিক বিদ্যালয়

**ঢাকুরিয়া প্রতাপকাটি মাধ্যমিক বিদ্যালয়** বাংলাদেশের যশোর জেলার মনিরামপুর থানায় অবস্থিত একটি মাধ্যমিক বিদ্যালয়। এটি ১৯৩৯ সালে বাবু প্রবোধ কুমার মিত্র প্রতিষ্ঠা করেন।

## ইতিহাস
১৯৩৯ সালের ২৬শে অক্টোবরে নবপ্রতিষ্ঠিত এই বিদ্যালয়টি কোলকাতা বিশ্ববিদ্যালয় এর পক্ষ থেকে মান সম্পন্নতার স্বীকৃতি পায়। বাবু প্রবোধ কুমার মিত্র ছিলেন বিদ্যালয়ের প্রথম প্রধান শিক্ষক। কিন্তু তিনি তার এই দায়িত্বভার বেশিদিন পালন করে যেতে পারেননি। ১৯৭১ সালের ৭ই মে তারিখে তিনি দু:জনকভাবে পাকিস্তানি হানাদার বাহিনীর হাতে নির্মমভাবে শহীদ হন। এসময় শূন্য পদে গুরু দায়িত্ব পালনের জন্য দ্বিতীয় প্রধান শিক্ষক হিসাবে দায়িত্ব দেন বাবু গোপাল চন্দ্র মন্ডল।

## প্রধান শিক্ষক

দ্বিতীয় প্রধান শিক্ষক এর অবসর গ্রহণের পর প্রতিষ্ঠাতা বাবু প্রবোধ কুমার দিত্রের সুযোগ্য সন্তান বাবু অপূর্ব কুমার মিত্র তৃতীয় প্রধান শিক্ষক হিসাবে দায়িত্ব প্রাপ্ত হন ২০০০ সালে। কিন্তু অত্যন্ত দু:খজনকভাবে ২০০৩ সালের ফেব্রুয়ারি মাসে তার দায়িত্ব গ্রহণের মাত্র ৩ বছরের মাথায় তিনি হৃদরোগে আক্রান্ত হয়ে মারা যান। তার এই অকাল মৃত্যুর পর সম্মানিত বিদ্যালয় কমিটি তৎকালীন সহকারী শিক্ষক আব্দুল জব্বার সাহেবকে আমাদের বিদ্যালয়ের চতুর্থ প্রধান শিক্ষক হিসাবে দায়িত্ব দেন। তিনি ২০০৪ সালের জুন মাসে প্রধান শিক্ষকের দায়িত্ব পালন শুরু করন।

বর্তমানে বিদ্যালয়ের মোট ছাত্র-ছাত্রী সংখ্যা ৫২৫ জন ও ২০ জন শিক্ষক ও কর্মচারী রয়েছে। বিজ্ঞান, ব্যবসায় শিক্ষা এবং মানবিক এই তিনটি বিভাগই রয়েছে। পাঠাগারে রয়েছে ২০ হাজারের উপরে বই। 

## তথ্যসূত্র

বিষয়শ্রেণী:যশোর জেলার বিদ্যালয়
বিষয়শ্রেণী:১৯৩৯-এ প্রতিষ্ঠিত শিক্ষাপ্রতিষ্ঠান
বাম্বি

**বাম্বি** () হল ১৯৪২ সালে ওয়াল্ট ডিজনি প্রোডাকসন্স নির্মিত একটি এনিমেটেড চলচ্চিত্র। এটি ওয়াল্ট ডিজনি এনিমেটেড ক্লাসিক সিরিজের পঞ্চম এনিমেটেড সিরিজ। চলচ্চিত্রটি অস্ট্রেলীয় লেখক ও শিকারি ফেলিক্স সালটেনের ১৯২৩ সালে রচিত বই *বাম্বি, এ লাইফ ইন দ্য উড* ভিত্তি করে তৈরি।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৪২-এর অ্যানিমেশন চলচ্চিত্র
বিষয়শ্রেণী:১৯৪২-এর চলচ্চিত্র
বিষয়শ্রেণী:১৯৪০-এর দশকের সঙ্গীতধর্মী চলচ্চিত্র
বিষয়শ্রেণী:মার্কিন অ্যানিমেটেড চলচ্চিত্র
বিষয়শ্রেণী:মার্কিন সঙ্গীতধর্মী চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:ওয়াল্ট ডিজনি অ্যানিমেশন স্টুডিওজের চলচ্চিত্র
বিষয়শ্রেণী:ওয়াল্ট ডিজনি পিকচার্স চলচ্চিত্র
বিষয়শ্রেণী:মার্কিন আসন্ন বয়সের চলচ্চিত্র
বিষয়শ্রেণী:উপন্যাস অবলম্বনে অ্যানিমেটেড চলচ্চিত্র
বিষয়শ্রেণী:১৯৪০-এর দশকের ইংরেজি ভাষার চলচ্চিত্র
বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
বিষয়শ্রেণী:অ্যানিমেটেড নাট্য চলচ্চিত্র
বিষয়শ্রেণী:ইংরেজি ভাষার প্রণয়ধর্মী চলচ্চিত্র
জিও কাহানি

**জিও কাহানি** (Urdu:) উর্দু ভাষায় সম্প্রচারিত জিও নেটওয়ার্ক মালিকানাধীন একটি সাধারণ বিনোদনমূলক চ্যানেল। চ্যানেলটির প্রধান মৌলিক শিরোনামে কণ্ঠ দিয়েছেন পাকিস্তানি খ্যাতনামা সঙ্গীত শিল্পী রাহাত ফাতেহ আলী খান। চ্যানেলটির সবচেয়ে জনপ্রিয় নাটক হিসেবে তুর্কি নাটক **[[মুহতেজেম জিউজিল|মেরে সুলতান]]** এবং **জোধা আকবর** প্রখম সারিতে অবস্থান করছে। প্রাথমিকভাবে এটি তুর্কি ভাষায় ব্যাপক জনপ্রিয়তার লাভের পর থেকে জিও কাহানিতে উর্দু ভাষায় সম্প্রচারিত  করা হয়।

## অনুষ্ঠানামালা

### অন এয়ার

### অফ এয়ার
**পাকিস্তানি টেলিভিশন ধারাবাহিক**
* জীবন সাথী 
* সোহা অর সাবেরা 
* আস 
* কিউ হ্যায তু
* দেবরানিয়ান
* ঘর এক জান্নাত

**ভারতীয় টেলিভিশন ধারাবাহিক**
* বানি ইশক দা কালমা 
* পাঞ্চ বাহু
* দুসরি শাদী

**তুর্কি টেলিভিশন ধারাবাহিক**
* মেরে সুলতান
* মোহাব্বাত
* নুর
* ইন্তিখাম
* ইফফাত
* শেহেরজাদ
* বেওয়াফাহ

## তথ্যসূত্র

## বহিঃসংযোগ
* 
* 

 

বিষয়শ্রেণী:জিও টিভি
বিষয়শ্রেণী:টেলিভিশন স্টেশন
বিষয়শ্রেণী:পাকিস্তানি টেলিভিশন চ্যানেল
বিষয়শ্রেণী:২০১৩-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:২০১৩-এ পাকিস্তানে প্রতিষ্ঠিত
ডামবো (১৯৪১-এর চলচ্চিত্র)

**ডামবো** () হল ১৯৪১ সালে ওয়াল্ট ডিজনি  প্রোডাকসন্স নির্মিত একটি এনিমেটেড চলচ্চিত্র। এটি ওয়াল্ট ডিজনি এনিমেটেড ক্লাসিক সিরিজের চতুর্থ এনিমেটেড সিরিজ। চলচ্চিত্রটি হেলেন আবারসন এবং হ্যারল্ড পার্ল দ্বারা রচিত গল্পরেখার উপর ভিত্তি করে নির্মিত হয়েছে এবং হেলেন ডার্নি অভিনব খেলনাটির ("রোল-এ-বুক") প্রোটোটাইপের জন্য চিত্রিত করেছেন।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৪১-এর অ্যানিমেশন চলচ্চিত্র
বিষয়শ্রেণী:১৯৪১-এর চলচ্চিত্র
বিষয়শ্রেণী:১৯৪০-এর দশকের সঙ্গীতধর্মী চলচ্চিত্র
বিষয়শ্রেণী:মার্কিন অ্যানিমেটেড চলচ্চিত্র
বিষয়শ্রেণী:মার্কিন সঙ্গীতধর্মী চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:ওয়াল্ট ডিজনি অ্যানিমেশন স্টুডিওজের চলচ্চিত্র
বিষয়শ্রেণী:ওয়াল্ট ডিজনি পিকচার্স চলচ্চিত্র
বিষয়শ্রেণী:পাল্ম দর বিজয়ী
বিষয়শ্রেণী:শ্রেষ্ঠ মৌলিক সুরের জন্য একাডেমি পুরস্কার বিজয়ী চলচ্চিত্র
বিষয়শ্রেণী:সার্কাস চলচ্চিত্র
বিষয়শ্রেণী:১৯৪০-এর দশকের ইংরেজি ভাষার চলচ্চিত্র
বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
খাদ (চলচ্চিত্র)

থাম্ব|চলচ্চিত্রের বাণিজ্যিক পোস্টার
**খাদ** ভারতীয় বাঙালী পরিচালক কৌশিক গঙ্গোপাধ্যায় পরিচালিত একটি চলচ্চিত্র। এখানে একদল মানুষের গল্প বলা হয়েছে যেখানে বিরূপ পরিস্থিতি তাদের শক্তি, ধৈর্য এবং সহমর্মিতার পরীক্ষা নেয়।

## গল্প
ট্রেন ধর্মঘটের কারণে এক দল ভ্রমণকারী একটি নতুন মাল জংশনে আঁটকা পড়ে। এর মধ্যে আছে মধুচন্দ্রিমায় আসা দম্পতি (সাহেব এবং মিমি), ছুটি কাটাতে আসা দুটি পরিবার, অসুস্থ মাকে নিয়ে বেড়াতে আসা এক সন্তান, একজন পাদ্রী, একজন নায়িকা এবং তার অপ্রকৃতিস্থ ভাই, একজন ট্রেকার এবং একজন অবসর প্রাপ্ত শিক্ষক। পাদ্রী একটি বাসের ব্যবস্থা করায় সবাই সেই বাসে উঠে পড়ে। কিন্তু ড্রাইভার মদ্যপ অবস্থায় গাড়িটি খাদে পড়ে যায়। ড্রাইভার লাফিয়ে পালিয়ে যেতে সমর্থ হয়। হেলপার বাসের সাথেই কয়েকশো ফুট নিচে গড়িয়ে পড়ে। ঘটনাক্রমে সবার জীবনের অন্ধকার দিক বেরিয়ে আসে। বাস থেকে সকলেই অল্পবিস্তর আহত হলেও কেউ মারা যাননা। সকলে মিলে স্থির করেন গভীর শ্বাপদসংকুল জঙ্গল থেকে বের হওয়ার চেষ্টা করতে রাত হয়ে যাবে তাই সেখানেই রাত কাটানোর ব্যবস্থা করেন। সকলে খাবার ভাগ করে নেন। নিজেদের ভেতরের জমানো গোপন কথা, অন্ধকার অতীতের স্মৃতিচারনা করতে থাকেন সকলে।

অবশেষে রাত কেটে যায়। সকাল হয়। রেডিওর খবরে জানা যায়, এক মর্মান্তিক বাস দুর্ঘটনার কবলে পড়েছে একটি মিশনারী বাস। অরণ্যের মধ্যে পুলিশ বাসের ড্রাইভারকে ধরে এনে সকল যাত্রীর মৃতদেহ দেখায়। এরপর শেষ দৃশ্যে দেখা যায়, সব যাত্রীদের আত্মা একে একে গভীর অরণ্যে প্রবেশ করছে।

## অভিনেতা
* পল্লবী চ্যাটার্জি
* অর্ধেন্দু ব্যানার্জী
* মিমি চক্রবর্তী
* রুদ্রনীল ঘোষ
* সাহেব ভট্টাচার্য
* কৌশিক গঙ্গোপাধ্যায়
* লিলি চক্রবর্তী
* গার্গী রয় চৌধুরী
* কমলেশ্বর মুখোপাধ্যায়
* ভরত কল

## তথ্যসূত্র

## বহিঃসংযোগ
*
*

বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১৪-এর চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:মৃত্যু সম্পর্কে চলচ্চিত্র
বিষয়শ্রেণী:কৌশিক গঙ্গোপাধ্যায় পরিচালিত চলচ্চিত্র
বিষয়শ্রেণী:ইন্দ্রদীপ দাশগুপ্ত সুরারোপিত চলচ্চিত্র
বিষয়শ্রেণী:পশ্চিমবঙ্গের পটভূমিতে চলচ্চিত্র
ট্রেভর বেলিস

**ট্রেভর হার্লি বেলিস** (; জন্ম: ২১ ডিসেম্বর, ১৯৬২) নিউ সাউথ ওয়েলসের গুলবার্ন এলাকায় জন্মগ্রহণকারী বিখ্যাত অস্ট্রেলীয় ক্রিকেট কোচ ও সাবেক খেলোয়াড়। ঘরোয়া ক্রিকেটে নিউ সাউথ ওয়েলস দলে খেলেছেন **ট্রেভর বেলিস**। বর্তমানে তিনি বিগ ব্যাশ লিগে সিডনি সিক্সার্স ও ইন্ডিয়ান প্রিমিয়ার লিগে পাঞ্জাব কিংস দল পরিচালনার দায়িত্বে রয়েছেন। ২৬ মে, ২০১৫ তারিখে তাকে ইংল্যান্ড দলের প্রধান কোচ হিসেবে মনোনীত করা হয়।

## খেলোয়াড়ী জীবন
১৯৮৫ থেকে ১৯৯৭ সালের মধ্যে অস্ট্রেলিয়ার প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেন তিনি। দলে তিনি মূলতঃ মাঝারিসারির ব্যাটসম্যান ছিলেন। এরপর তিনি সিডনিতে চলে যান। সমগ্র খেলোয়াড়ী জীবনে ৫৮টি প্রথম-শ্রেণীর ক্রিকেটে অংশগ্রহণ করে ৩৫.৫৮ গড়ে তিন সহস্রাধিক রান সংগ্রহ করেন। ১৯৮৯-৯০ মৌসুমে নিউ সাউথ ওয়েলসে থাকা অবস্থায় দুই সেঞ্চুরিসহ ৯৯২ রান তোলেন।

## কোচ
খেলোয়াড়ী জীবন থেকে অবসর নিয়ে কোচ হিসেবে নিজেকে আন্তর্জাতিক ক্রিকেট অঙ্গনে সম্পৃক্ত করেন। নিউ সাউথ ওয়েলস ক্রিকেট অ্যাসোসিয়েশনের ডেভেলাপমেন্ট অফিসার মনোনীত হন ও দ্বিতীয় একাদশকে বেশ কয়েক বছর পরিচালনা করেন। ২০০৪-০৫ মৌসুমে স্টিভ রিক্সনের পরিবর্তে নিউ সাউথ ওয়েলসের কোচ মনোনীত হন ও দলকে পুরা কাপের ফাইনালে কুইন্সল্যান্ডকে ১ উইকেটে হারিয়ে শিরোপা লাভে সহায়তা করেন। পরের মৌসুমে ট্রফি লাভে সক্ষম না হলেও আইএনজি কাপ জয় করে।

২০০৭ থেকে ২০১১ সাল পর্যন্ত শ্রীলঙ্কা দলের কোচের দায়িত্বে ছিলেন। এ সময়ে শ্রীলঙ্কা দল ২০১১ সালের ক্রিকেট বিশ্বকাপে রানার্স-আপ হয়। উভয় দলই টুয়েন্টি২০ লিগের শিরোপা লাভ করেছিল। আগস্ট, ২০০৭ সালে টম মুডি’র স্থলাভিষিক্ত হয়ে শ্রীলঙ্কা দলকে পরিচালনা করেন। শ্রীলঙ্কা ক্রিকেটের দল নির্বাচকমণ্ডলীর কর্মকর্তা ও সাবেক অধিনায়ক অরবিন্দ ডি সিলভা, রঞ্জন মাদুগালে, মাইকেল তিসেরা, সিদ্ধার্থ ওয়েতমুনি ও বান্দুলা ওয়ার্নাপুরা’র সুপারিশক্রমে কুইন্সল্যান্ড বুলসের কোচ টেরি অলিভারকে পাশ কাটিয়ে তিনি এ মনোনয়ন পান।

২০০৮-০৯ মৌসুমে পাকিস্তান সফরে দলের সাথে ভ্রমণে থাকা অবস্থায় সশস্ত্র আক্রমণে শুরুতে তাকে আহত মনে করা হলেও পরবর্তীকালে তা মিথ্যা প্রমাণিত হয়।

## তথ্যসূত্র

## আরও দেখুন
* মিকি স্টুয়ার্ট
* শেফিল্ড শিল্ড
* ভিক্টোরিয়া ক্রিকেট দল
* ইংল্যান্ড ক্রিকেট দলের কোচদের তালিকা

## বহিঃসংযোগ
* 
* 

বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় ক্রিকেটার
বিষয়শ্রেণী:নিউ সাউথ ওয়েলসের ক্রিকেটার
বিষয়শ্রেণী:নিউ সাউথ ওয়েলস থেকে আগত ক্রিকেটার
বিষয়শ্রেণী:ইংল্যান্ড ক্রিকেট দলের কোচ
বিষয়শ্রেণী:শ্রীলঙ্কা জাতীয় ক্রিকেট দলের কোচ
বিষয়শ্রেণী:অস্ট্রেলীয় ক্রিকেট কোচ
বিষয়শ্রেণী:ইন্ডিয়ান ক্রিকেট লিগের কোচ
বিষয়শ্রেণী:বিগ ব্যাশ লিগের কোচ
বিষয়শ্রেণী:শ্রীলঙ্কা প্রিমিয়ার লিগের কোচ
বিষয়শ্রেণী:শ্রীলঙ্কায় দেশত্যাগী অস্ট্রেলীয়
বিষয়শ্রেণী:অস্ট্রেলিয়ান অফিসার্স অব দি অর্ডার অব দ্য ব্রিটিশ এম্পায়ার
মূলসর্বাস্তিবাদ

**মূলসর্বাস্তিবাদ** (সংস্কৃত: मूलसर्वास्तिवाद; ) ছিল ভারতের একটি আদি বৌদ্ধ সম্প্রদায়। মূলসর্বাস্তিবাদের উৎপত্তি এবং সর্বাস্তিবাদ সম্প্রদায়ের সঙ্গে এর সম্পর্কে আজও সঠিক কিছু জানা যায় না। যদিও এ বিষয়ে অনেক কিছু অনুমান করা হয়। মূলসর্বাস্তিবাদ বিনয় শাখাটি তিব্বতি ও মোঙ্গোলিয়ানরা আজ পর্যন্ত রক্ষা করে চলেছেন।
## ইতিহাস
### ভারতে
মূলসর্বাস্তিবাদ ও সর্বাস্তিবাদ শাখার মধ্যে সম্পর্ক নিয়ে বিতর্ক আছে। আধুনিক গবেষকরা মনে করেন, দুটি সম্পূর্ণ পৃথক সম্প্রদায়। ইজিংয়ের মতে, মূলসর্বাস্তিবাদ সর্বাস্তিবাদ শাখা থেকে উৎপন্ন। কিন্তু বুটন রিনচেন ড্রাব বলেছেন, নামটি সকল বৌদ্ধ সম্প্রদায়ের ‘মূল’ বা শিকড় সর্বাস্তিবাদের প্রতি একটি শ্রদ্ধার্ঘ। এই দুই সম্প্রদায় কীভাবে একে অপরের সঙ্গে যুক্ত তা নিয়ে গবেষক মহলে বিভিন্ন তত্ত্ব রয়েছে। ভিক্ষু সুজাতো সেগুলির সারসংক্ষেপ করে বলেছেন:

গ্রেগরি কোপেনের মতে, মূলসর্বাস্তিবাদের উৎপত্তি খ্রিস্টীয় দ্বিতীয় শতাব্দীতে এবং ভারতে এই মতবাদের পতন হয় সপ্তম শতাব্দীতে।

### মধ্য এশিয়াতে
মধ্য এশিয়া অঞ্চলে ধর্মপ্রচারকদের কার্যকলাপের ফলে ওই অঞ্চলে মূলসর্বাস্তিবাদ মতবাদ প্রসারিত হয়েছিল। গবেষকরা মধ্য এশিয়ায় বৌদ্ধধর্ম প্রসারে তিনটি পৃথক প্রচারক কর্মপর্যায়ের উল্লেখ করে থাকেন। এগুলি কালানুক্রমিকভাবে নিম্নোক্ত তিন সম্প্রদায়ের সঙ্গে যুক্ত:

# ধর্মগুপ্তক
# সর্বাস্তিবাদ
# মূলসর্বাস্তিবাদ
### শ্রীবিজয়ে
সপ্তম শতাব্দীতে, ইজিং লিখেছিলেন, মূলসর্বাস্তিবাদ শ্রীবিজয় রাজ্যের (অধুনা ইন্দোনেশিয়া) সর্বত্র প্রধান মতবাদ ছিল। ইজিং শ্রীবিজয়ে ছয় বা সাত বছর ছিলেন। এই সময় তিনি সংস্কৃত শিখে সংস্কৃত থেকে চীনা ভাষায় ধর্মগ্রন্থগুলি অনুবাদ করেছিলেন। ইজিং বলেছেন, মূলসর্বাস্তিবাদ বিনয় এই অঞ্চলে সর্বত্র গৃহীত হয়েছিল। তিনি লিখেছেন, তিনি যা পড়েছেন এবং সেখানকার নিয়মকানুন ও উৎসব-অনুষ্ঠান সবই ছিল ভারতের মতো। ইজিং বর্ণনা করেছেন, দ্বীপগুলি প্রধানত ছিল ‘হীনযানী’। কিন্তু মেলায়ু রাজ্যে অসঙ্গের*[[যোগাচারভূমি-শাস্ত্র]]* প্রভৃতি মহাযান মত প্রচলিত ছিল।

## বিনয় পরম্পরা
মূলসর্বাস্তিবাদ বিনয় হল তিনটি বিদ্যমান বিনয় পরম্পরার একটি (অন্যগুলি হল ধর্মগুপ্তক ও থেরবাদ)। তিব্বতের সম্প্রাট রালপাচেন শুধুমার মূলসর্বাস্তিবাদ বিনয় অনুমোদন করেছিলেন। যেহেতু মোঙ্গোলিয়ান বৌদ্ধধর্ম তিব্বত থেকে গিয়েছিল, তাই মোঙ্গোলিয়ানরাও এই নিয়ম অনুসরণ করে।

মূলসর্বাস্তিবাদ বিনয় পাওয়া যায় তিব্বতি (নবম শতাব্দীর অনুবাদ) ও চীনা (অষ্টম শতাব্দীর অনুবাদ) সংস্করণে। এর কিছু কিছু অংশ সংস্কৃতেও পাওয়া যায়।

## পাদটীকা

## আরও পড়ুন
* Yamagiwa Nobuyuki. "Recent Studies on Vinaya Manuscripts". Journal of Indian and Buddhist studies 52.1 (2003)
* Satoshi Hiraoka. "The Relation between the Divyavadana and the Mulasarvastivada Vinaya". Journal of Indian Philosophy 26.5 (1998)

## বহিঃসংযোগ
* History of the Mulasarvastivada Ordination Lineages in Tibet

বিষয়শ্রেণী:আদি বৌদ্ধ সম্প্রদায়
বিষয়শ্রেণী:তিব্বতি বৌদ্ধধর্ম
বিষয়শ্রেণী:শ্রীবিজয়
বিষয়শ্রেণী:ধর্মীয় সম্প্রদায়
ইবনে ইসহাক

**আবু আব্দুল্লাহ মুহাম্মাদ ইবনে ইসহাক ইবনে ইয়াসার ইবনে খিয়ার** (; কিছু সূত্র অনুসারে, ইবনে খাব্বার, অথবা কুমান, অথবা কুতান,, অথবা সহজভাবে *ইবনে ইসহাক*, ابن إسحاق, অর্থ "ইসহাকের ছেলে"; ৭৬৭ অথবা ৭৬১ তে মৃত্যুবরণ করেন) হলেন একজন আরব মুসলিম ইতিহাসবিদ এবং ধর্মীয় জীবনী লেখক। তিনি ইসলামের নবি মুহাম্মাদ (সা.) সম্পর্কে মৌখিকভাবে প্রচলিত বর্ণনাসমূহ একত্রীকরণ করে মুহাম্মাদ (সা.)-এর একটি জীবনী সংকলন রচনা করেন যা ইসলামি তথ্যসূত্রের ইতিহাসে অদ্যাবধি অত্যন্ত গুরুত্বপূর্ণ।

## আরও দেখুন
* মুহাম্মাদের জীবনীসমূহের তালিকা
* মুসলিম ইতিহাসবিদের তালিকা

## তথ্যসূত্র

## গ্রন্থতালিকা

### প্রাথমিক উৎস
* আলফ্রেড গিয়োমের *The Life of Muhammad’ ইসহাকের "Sirat Rasul Allah"* একটি অনুবাদ।, with introduction [xiii-xliii] and notes (Oxford University 1955), xlvii + 815 pages. The Arabic text used by Guillaume was the Cairo edition of 1355/1937 by Mustafa al-Saqqa, Ibrahim al-Abyari and Abdul-Hafiz Shalabi, as well as another, that of F. Wustenfeld (Göttingen 1858–1860). Ibn Hasham's "Notes" are given at pages 691–798.
* Gustav Weil, *Das Leben Mohammeds nach Mohammed ibn Ishak, bearbeitet von Abd Malik ibn Hischam* (Stuttgart: J. B. Metzler'schen Buchh. 1864), 2 volumes. The *Sirah Rasul Allah* translated into German with annotations. Volume 1
* Ibn Isḥaq, *The Life of Muhammad. Apostle of Allah* (London: The Folio Society 1964), 177 pages. From a translation by Edward Rehatsek (Hungary 1819 – Mumbai [Bombay] 1891), abridged and introduced [at 5–13] by Michael Edwards. Rehatsek completed his translation; in 1898 it was given to the Royal Asiatic Society of London by F.F.Arbuthnot.
* 
* 

### ঐতিহ্যবাহী জীবনীসমূহ
* Ibn Sayyid al-Nās, *ʿUyūn al-athar fī funūn al-maghāzī wa al-shamāʾil wa al-siyar*.
* Al-Khaṭīb al-Baghdādī, *Tārīkh Baghdād*.
* Al-Dhahabī, *Mīzān al-iʿtidāl fī naqd al-rijāl*.
* Yāqūt al-Ḥamawī, *Irshād al-arīb fī mʿrefat al-adīb*.

### গৌণ জীবনীসমূহ
* 
* Robinson, Chase, *Islamic Historiography*, Cambridge University Press, 2003, 
* Wansbrough, John, *Quranic Studies*, 1977, as reprinted in 2004, 
* Wansbrough, John, *The Sectarian Milieu*, 1978, as reprinted in 2005. .
* 

বিষয়শ্রেণী:৭৬৭-এ মৃত্যু
বিষয়শ্রেণী:৮ম শতাব্দীর ইতিহাসবিদ
বিষয়শ্রেণী:আরব ইতিহাসবিদ
বিষয়শ্রেণী:মুসলিম ইতিহাসবিদ
বিষয়শ্রেণী:বিলুপ্ত সাহিত্যকর্মের লেখক
বিষয়শ্রেণী:৭০৪-এ জন্ম
বিষয়শ্রেণী:আরব জীবনী লেখক
বিষয়শ্রেণী:৮ম শতাব্দীর আরব ব্যক্তি
বিষয়শ্রেণী:মুহাদ্দিস
বিষয়শ্রেণী:আরব জীবনীকার
বিষয়শ্রেণী:মদিনার ব্যক্তি